ਏ ਮੈਨ ਕਾਲਡ ਓਟੋ
ਏ ਮੈਨ ਕਾਲਡ ਓਟੋ 2022 ਦੀ ਇੱਕ ਅਮਰੀਕੀ ਕਾਮੇਡੀ-ਡਰਾਮਾ ਫਿਲਮ ਹੈ ਜਿਸਨੂੰ ਮਾਰਕ ਫੋਰਸਟਰ ਨੇ ਨਿਰਦੇਸ਼ਤ ਕੀਤਾ ਹੈ ਅਤੇ ਡੇਵਿਡ ਮੈਗੀ ਨੇ ਇਸਦਾ ਸਕ੍ਰੀਨਪਲੇ ਲਿਖਿਆ ਹੈ। ਇਸ ਵਿੱਚ ਮਾਰੀਆਨਾ ਟ੍ਰੇਵਿਨੋ, ਰੇਚਲ ਕੈਲਰ, ਅਤੇ ਮੈਨੂਅਲ ਗਾਰਸੀਆ-ਰੁਲਫੋ ਦੇ ਨਾਲ, ਮੁੱਖ ਰੋਲ ਵਿੱਚ ਟੌਮ ਹੈਂਕਸ ਹੈ। ਇਹ ਫਰੈਡਰਿਕ ਬੈਕਮੈਨ ਦੁਆਰਾ 2012 ਦੇ ਨਾਵਲ ਏ ਮੈਨ ਕਾਲਡ ਓਵ ਦਾ ਦੂਜਾ ਫਿਲਮ ਰੂਪਾਂਤਰ ਹੈ। ਇਸ ਤੋਂ ਪਹਿਲਾਂ 2015 ਦੀ ਇੱਕ ਸਵੀਡਿਸ਼ ਫਿਲਮ ਵੀ ਕਿਤਾਬ ਦੇ ਇਸੇ ਨਾਮ ਉੱਤੇ ਆਈ ਸੀ। ਏ ਮੈਨ ਕਾਲਡ ਓਟੋ ਫਿਲਮ 13 ਜਨਵਰੀ, 2023 ਨੂੰ ਸੰਯੁਕਤ ਰਾਜ ਵਿੱਚ ਇੱਕ ਵਿਆਪਕ ਰਿਲੀਜ਼ ਤੋਂ ਪਹਿਲਾਂ, 29 ਦਸੰਬਰ, 2022 ਨੂੰ ਇੱਕ ਸੀਮਤ ਥੀਏਟਰਿਕ ਰਿਲੀਜ਼ ਕੀਤੀ ਗਈ ਸੀ। ਫਿਲਮ ਨੂੰ ਆਲੋਚਕਾਂ ਤੋਂ ਅਨੁਕੂਲ ਸਮੀਖਿਆਵਾਂ ਪ੍ਰਾਪਤ ਹੋਈਆਂ ਅਤੇ $50 ਮਿਲੀਅਨ ਦੇ ਬਜਟ ਨਾਲ਼ ਤਿਅਰ ਹੋਕੇ ਦੁਨੀਆ ਭਰ ਵਿੱਚ $112 ਮਿਲੀਅਨ ਦੀ ਕਮਾਈ ਕੀਤੀ।